آمریکا‌نین پرزیدنتی دونالد ترامپ، آوروپا بیرلیگی‌نین 11 میلیارد دو‌لار دگرین‌دکی محصول‌لارینا گؤمروک وئرگی‌سی تطبیق ائده‌جک‌لرینی بیلدیریب.
توئیتر حسابین‌دان پایلاشیمدا اولان ترامپ،
دونیا تیجارت تشکیلاتی، آوروپا بیرلیگی‌نین ایرباسا وئردیگی سوبسیدلرین آمریکایا پیس تأثیر ائتدیگینی معین ائتدی. ایندی آمریکا، 11 میلیارد دو‌لارلیق آوروپا بیرلیگی محصول‌لارینا گؤمروک وئرگی‌سی تطبیق ائده‌جک. آوروپا بیرلیگی، ایللرله تیجارتده آمریکادان ایستیفاده ائتدی. بو یاخیندا باشا چاتا‌جاق." ایفاده‌لرینی ایستیفاده ائتدی.
ترامپین بو قراری، آغ ائو بازاسیندا بیرباشا پرزیدنته باغلی چالیشان آمریکا تیجارت نماینده‌لیگی‌نین، ایرباس شیرکتینه آیریلان سوبسیدیلره قارشی‌لیق وئرگی تطبیق اولونا‌جاق محصول‌لارین لیسته‌سینی تشکیل ائتمه‌سی‌نین آردین‌دان گلدی.
آمریکا تیجارت ناظیرلیگی ده آوروپا بیرلیگی‌نین آیرباسا وئردیگی مالیه دستگی اساس گؤستره‌رک، هاواجیلیقلا باغلی محصول‌لار، سود محصول‌لاری و شراب‌لارین دا آرا‌لاریندا اولدوغو آوروپا بیرلیگی اؤلکه‌لرین‌دن ایدخال ائدیلن چوخ سایدا محصولون لیسته‌سینی آغ ائوه تقدیم ائتمیشدی.
ناظیرلیگه گؤره، آوروپا بیرلیگی‌نین آیرباسا وئردیگی سوبسید‌لر، آمریکایا ایللیک اولا‌راق 11 میلیارد دو‌لار زیان وورور.
آمریکا تیجارت نماینده‌سی روبرت لیگتیزر ده دونن وئردیگی آچیقلامادا، "سون هدفیمیز آوروپا بیرلیگی ایله بؤیوک سیویل اوچاق‌لارین اوره‌تیمینه اولان بالانس‌سیز سوبسید‌لرین سونا چاتدیریلماسی موضوعسوندا راضیلاشما تامین ائتمک. آوروپا بیرلیگی بو ضرر وئریجی سوبسیده سون وئردیکده آمریکانین تطبیق ائتدیگی علاوه گؤمروک وئرگی‌لری ده قال‌دیریلابیلیر." ایفاده‌لرینی ایشلتمیشدی.
